wannaphong/clean_thaiwikipedia huggingface dataset:
# เห็ดหูหนู
เห็ดหูหนู  อยู่ในวงศ์ Auriculariaceae ดอกเห็ดมีขนาด 1-13 ซม. พบได้ในเอเชีย ยุโรป อเมริกา เกือบทั่วโลก เกิดตามซากไม้หรือขอนไม้เนื้อแข็งที่ตายแล้ว เช่น Sambucus ต้นเบิร์ชและเกิดได้ตลอดทั้งปีหากได้รับความชื้น

ผิวด้านนอกค่อนข้างละเอียดมีสีเหลืองน้ำตาล น้ำตาลแดง  มีสีเทาด้านหลัง มีรูปทรงคล้ายหูหรือทรงถ้วย  เหนียว นุ่ม ไม่มีรส เนื้อด้านในมีลักษณะเป็นวุ้น เหนียวยืดหยุ่นได้ มีสีน้ำตาลแดง เมื่อแห้งจะหดตัวลงและจะฟื้นคืนชีพเมื่อได้รับความชุ่มชื้น มีขาสั้นหรือไม่มีเลย มีสปอร์สีขาว สีเหลืองครีม บางครั้งจะเห็นสปอร์สีขาวเป็นก้อนด้านล่างหมวกเห็ด 

ยังถือว่าเป็นเห็ดสมุนไพรในธรรมชาติบำบัดหรือในการแพทย์แผนจีนและญี่ปุ่นสำหรับ :

อาการปวดบาดแผล ภาวะหลอดเลือดแข็งตัว ความดันโลหิตสูง การอักเสบ ปัญหาการแข็งตัวของเลือด การเกิดลิ่มเลือด ปัญหาเกี่ยวกับหลอดเลือดการป้องกันโรคหัวใจ ความผิดปกติของระบบไหลเวียนโลหิต ควบคุมระดับไขมันในเลือดรองรับปัญหาบริเวณระบบทางเดินอาหาร ปอด ตับ บริเวณลำคอ ตะคริว ชาและการบาดเจ็บ สารควบคุมเพื่อเพิ่มตกขาว ให้ความชุ่มชื้นแก่ปอด มีผลผ่อนคลาย การใช้ผงเห็ดครึ่งช้อนชาต่อวันก็มักจะเพียงพอที่จะให้ผลดี

Judas Ear มีอีกชื่อหนึ่งว่า "Eye Swamp" การแช่เห็ดในน้ำแล้ววางไว้ที่ดวงตาช่วยป้องกันอาการตาอักเสบ

Szechwan Purpura Syndrome: การยับยั้งการรวมตัวของเกล็ดเลือดหรือการเกาะตัวกัน/การรวมตัวของเกล็ดเลือด/เกล็ดเลือด สังเกตได้เป็นรายกรณีแยกเมื่อบริโภค = ฤทธิ์ทำให้เลือดบาง (ควรระวังเมื่อรับประทานยาที่ออกฤทธิ์คล้ายกันในเวลาเดียวกัน เช่น แอสไพริน)
# เกษตรกร
เกษตรกร เป็นอาชีพที่ทำเกี่ยวกับเกษตรกรรม รวมทั้งการเลี้ยงสัตว์และการประมง เพื่อผลิตเป็นอาหาร เส้นใยธรรมชาติ ผลิตเชื้อเพลิงต่าง ๆ และผลิตผลอื่น ๆ ที่สามารถนำไปใช้ได้ทั้งการอุปโภคและบริโภค เกษตรกรเป็นอาชีพอิสระที่ไม่จำเป็นต้องขึ้นตรงกับหน่วยงานใด สามารถบริหารจัดการเวลาและวางแผนการทำงานได้เอง ในปัจจุบันพบว่าเกษตรกรที่มีฐานะมักมีที่ดินทำกินเป็นของตัวเอง แต่สำหรับเกษตรกรที่มีฐานะปานกลางและค่อนข้างต่ำถึงยากจนมักเช่าที่ดินทำกินมากกว่า สำหรับในประเทศไทยพบว่าฐานะของเกษตรกรมีรายได้ลดลงและมีหนี้สินเพิ่มขึ้นทุกปีคอลัมภ์สศก.เผยรายได้เกษตรกร 4 ปีหนี้พุ่ง 5% จากหนังสือพิมพ์แนวหน้า ฉบับวันที่ 25 ธันวาคม พ.ศ. 2556 สืบค้นวันที่ 31 มีนาคม พ.ศ. 2557 เวลา 02.16 น. นอกจากนี้แนวโน้มประชากรในต่างจังหวัดรุ่นใหม่ยังละทิ้งอาชีพเกษตรกรและหันไปประกอบอาชีพอื่นอีกมากขึ้นอีกด้วยคอลัมภ์วิกฤติอนาคตภาคเกษตรไทย คนรุ่นใหม่ทิ้งทุ่งนาสู่เมืองใหญ่ : โดย...ดลมนัส กาเจ ฉบับวันที่ 25 กุมภาพันธ์ พ.ศ. 2556 สืบค้นวันที่ 31 มีนาคม พ.ศ. 2557 เวลา 02.56 น.
# การส่งออก
การส่งออก  หมายถึง การจัดส่งสินค้าและบริการจากต้นทางสู่ปลายทางในทางบก ทางน้ำหรือทางอากาศ โดยผู้ส่งสินค้าหรือบริการออกเรียกว่า "ผู่ส่งออก" ส่วนในทางการค้าระหว่างประเทศ การส่งออกหมายถึง การขายสินค้าและบริการในประเทศไปสู่ตลาดอื่น (ตลาดสากล)

ในการส่งออกและนำเข้าซึ่งสินค้าจะต้องมีหน่วยงานที่ต้องเกี่ยวข้องด้วยคือ กรมศุลกากร แม้ว่าจะเป็นการนำเข้าหรือส่งออกผ่านทางระบบอินเทอร์เน็ตเองก็จำเป็นต้องเกี่ยวข้องกับกรมศุลการกรด้วย และที่สำคัญต้องอยู่ภายใต้กฎหมายการนำเข้าและส่งออกของประเทศนั้น ๆJoshi, Rakesh Mohan, (2005) International Marketing, Oxford University Press, New Delhi and New York ISBN  0-19-567123-6

 ความสำคัญของการส่งออกในประเทศไทย 
ในประเทศไทยมักพบว่าสินค้าทางการเกษตรเกินอุปทานของตลาดในประเทศอยู่เสมอ การส่งออกจึงเหมือนเป็นการลดปริมาณสินค้าที่เกินความต้องการของตลาดลง และในภาคอุตสาหกรรมมีบริษัทที่ผลิตสินค้าที่ต่างประเทศต้องการโดยเฉพาะ อาทิ สินค้าทางเกษตรบางประเภท สินค้าอิเล็กทรอนิกส์ต่าง ๆ โดยเฉพาะสินค้าอิเล็กทรอนิกส์ในปี พ.ศ. 2555 พบว่าไทยมีรายได้จากการส่งสินค้าอิเล็กทรอนิกส์และชิ้นส่วนออกสูงถึง 831,752.3 ล้านบาท โดยตลาดการส่งออกที่สำคัญได้แก่ จีน อาเซียนและยุโรป ดังนั้นการส่งออกจึงช่วยให้เกิดการขยายการจ้างแรงงานเพิ่มมากขึ้นอีกด้วยความสำคัญของการส่งออกจากเว็บไซต์ Nidambe11.com สืบค้นวันที่ 31 มีนาคม พ.ศ. 2557 เวลา 09.59 น.มูลค่าการส่งออกสินค้าอิเล็กทรอนิกส์ในปีพ.ศ. 2555 จากเว็บไซต์ ThaiBiz.netสืบค้นวันที่ 31 มีนาคม พ.ศ. 2557 เวลา 10.11 น.

 ความสำคัญของภาคการส่งออกสามารถแบ่งได้ดังนี้ 
1. ผลักดันในด้านการขยายการลงทุนและสร้างความต้องการแรงงาน

2. ช่วยในการนำเข้าเงินตราต่างประเทศ

3. ก่อให้เกิดการใช้ทรัพยากรอย่างมีประสิทธิภาพ

4. ก่อให้เกิดมูลค่าเพิ่มให้แก่ทรัพยากร (Value Added) 

5. เป็นการช่วยลดต้นทุนการผลิตลง (Economy of Scale)

6. ช่วยสร้างความก้าวหน้าทางเทคโนโลยี

7. ช่วยลดการพึ่งพิงสินค้าจากต่างประเทศ

 การอ้างอิง
# การนำเข้า
การนำเข้า  หมายถึงการนำเข้าสินค้าเข้ามาจากต่างประเทศ โดยสินค้าที่นำเข้ามักเป็นสินค้าที่ไม่มีหรือผลิตในประเทศไม่ได้ เช่น ยารักษาโรค เครื่องจักรต่างๆที่ใช้ในอุตสาหกรรมการผลิต สินค้าเกษตรบางชนิด เป็นต้น

การนำเข้าสินค้าจำเป็นต้องมีความเกี่ยวข้องกับหน่วยงานที่เป็นผู้ตรวจสอบการนำเข้าคือ กรมศุลกากร นอกจากนี้การนำเข้าสินค้ายังมีการจำกัดปริมาณการนำเข้าสินค้า รวมถึงภาษีนำเข้าที่ต้องจ่ายตามกฎหมายอีกด้วย ที่สำคัญผู้นำเข้าควรศึกษาด้วยว่าสินค้าประเภทใดสามารถนำเข้าได้เพราะสินค้าบางประเภทเป็นสินค้าต้องห้ามตามกฎหมายJoshi, Rakesh Mohan, (2009) International Business, Oxford University Press, New Delhi and New York ISBN 0-19-568909-7
# การติด
การติด  หมายถึง การแสดงพฤติกรรมหนึ่งซ้ำ ๆ แม้จะมีผลเสีย หรือมีความบกพร่องทางประสาทวิทยาอันนำไปสู่พฤติกรรมดังกล่าว

การติด เช่น การติดสารเสพติด การติดอาหาร การติดออกกำลังกาย การติดคอมพิวเตอร์และการพนัน
# กลิ่น
กลิ่น คือ อนุภาคทางเคมี (Chemical particle) ที่กระจายตัวอยู่ในอากาศ โดยสามารถรับรู้ได้ด้วยอวัยวะรับกลิ่น อวัยวะรับกลิ่นของมนุษย์และสัตว์คือ จมูก กลิ่นโดยทั่วไปแล้วแบ่งเป็นกลิ่นหอมและกลิ่นเหม็น โดยส่งผลต่อระดับความพึงพอใจของทั้งมนุษย์และสัตว์ ในปัจจุบันมีการนำประโยชน์ของกลิ่นมาใช้ประโยชน์หลายด้าน

 การใช้ประโยชน์ 

 อาหารและเครื่องดื่ม 
อุตสาหกรรมอาหารใช้สารเติมแต่งอาหาร เพื่อแต่งกลิ่นอาหารให้มีกลิ่นอันน่าพึงปรารถนาในอาหารชนิดต่าง ๆ กลิ่นในสารเติมแต่งอาหารมี 3 ประเภท ได้แก่ กลิ่นผลไม้ถูกใช้ในผลไม้กระป๋องและของหวาน กลิ่นอาหารถูกใช้ในการทำอาหารต่าง ๆ เพื่อความหอมหรือกลิ่นเฉพาะของอาหารทั่วไป และกลิ่นหลากหลายประเภทใช้สำหรับแต่งกลิ่นเฉพาะของผลิตภัณฑ์ เช่น กลิ่นไวน์ กลิ่นถั่ว กลิ่นของพืชหอมต่าง ๆ เป็นต้นการใช้ประโยชน์สารให้กลิ่นอาหารโดยศูนย์นักวิชาการด้านอาหาร เคมี และสิ่งแวดล้อม บริษัทจาร์พา เทคเซ็นเตอร์ จำกัด  สืบค้นวันที่ 31 มีนาคม พ.ศ. 2557

 น้ำมันหอมระเหยและนวดสมุนไพร 
กลิ่นหอมของสมุนไพรและพืชพรรณนานาชนิดถูกผสมลงในน้ำมันหอมระเหยเพื่อให้เกิดความผ่อนคลาย เช่น กลิ่นลาเวนเดอร์ กลิ่นโรสแมรี่ กลิ่นคาโมมายด์ เป็นต้น นอกจากนี้กลิ่นหอมของพืชสมุนไพรต่างๆและพืชพรรณนานาชนิด ยังถูกผสมลงในน้ำมันสำหรับนวดสมุนไพรอีกด้วยเพื่อให้ผู้ถูกนวดรู้สึกผ่อนคลายมากยิ่งขึ้นข้อมูลกลิ่นหอมที่ใช้ในน้ำมันหอมระเหยจากเว็บไซต์ New U New Look.comสืบค้นวันที่ 31 มีนาคม พ.ศ. 2557

 การแพทย์ 
สุนัขมีความสามารถในการรับกลิ่นได้ดีกว่ามนุษย์หลายเท่า จึงได้มีการนำสุนัขมาช่วยดมกลิ่นของมะเร็งในผู้ป่วย พบว่าสุนัขสามารถดมกลิ่นของมะเร็งได้หลายชนิด เช่น มะเร็งปอด มะเร็งในช่องท้อง เป็นต้น จึงนับเป็นความก้าวหน้าในการนำสัตว์มาช่วยทางการแพทย์ในปัจจุบันคอลัมภ์ฝึกสุนัขให้ “ดม” มะเร็ง จากหนังสือพิมพ์มติชน ฉบับวันที่ 26 มีนาคม พ.ศ. 2556
# มะนาวผี
มะนาวผี หรือ กรูดผี  เป็นไม้ยืนต้นในวงศ์ Rutaceae ต้นสีน้ำตาลเข้ม มีหนามแหลมตามต้น เนื้อไม้สีเทา ใบเดี่ยว มีกลิ่นเหมือนมะนาว ดอกช่อ ออกที่ปลายกิ่ง กลีบดอกสีเหลือง ฐานรองดอกเป็นรูปถ้วย สีเขียว เกสรตัวผู้สีเหลือง ผลเดี่ยว รูปไข่ ปลายผลมีปุ่มออกมาเล็กน้อย สีเขียวอมเหลือง มีต่อมน้ำมันที่ผิว นิยมใช้ทำเครื่องเรือนต่าง ๆ
# เหรียญสนองเสรีชน
เหรียญสนองเสรีชน เป็นเหรียญที่พระราชทานเป็นที่ระลึก ผู้สร้างคือ จอมพล ถนอม กิตติขจร โดยในใช้อักษรย่อว่า ส.ส.ช.ระเบียบว่าด้วยการมอบ การประดับ และกรณีที่ให้ประดับเหรียญสนองเสรีชน พ.ศ. ๒๕๑๖

ประวัติ
เหรียญสนองเสรีชน สร้างขึ้นตามประกาศคณะปฏิวัติ (ฉบับที่ 305) โดยจอมพล ถนอม กิตติขจร เป็นเหรียญที่มอบให้แก่ผู้ที่ให้การช่วยเหลือสนับสนุนการป้องกันหรือปราบปรามผู้ก่อการร้ายคอมมิวนิสต์ เช่น บริจาคเงิน สิ่งของ ตลอดจนให้การช่วยเหลือด้านต่างๆ แก่ทางราชการในการป้องกันหรือปราบปรามผู้ก่อการร้ายคอมมิวนิสต์

ลักษณะของเหรียญ
เหรียญสนองเสรีชน เป็นเหรียญโลหะสีเงิน รูปกลมแบน เส้นผ่าศูนย์กลาง 35 มิลลิเมตร ด้านหน้าเหรียญตรงกลางมีรูปจักร มีสมอขัดในวงจักร ซ้ายขวาของจักรมีรูปปีกนกทับอยู่บนพระแสงดาบ เขน และโล่ ตอนบนเป็นรูปครุฑพ่าห์ ด้านหลังเหรียญตรงกลางมีอักษรจารึกว่า “สนองเสรีชน” มีลายไทยประกอบอยู่เบื้องหลัง และมีลายพุ่มข้าวบิณฑ์ทำด้วยโลหะสีเงินติดที่ห่วง สำหรับบุรุษใช้ห้อยกับแพรแถบกว้าง 35 มิลลิเมตร พื้นสีน้ำเงิน ตรงกลางมีริ้วสีขาว 4 ริ้ว กับริ้วสีแดง 3 ริ้ว สลับกันกว้าง 15 มิลลิเมตร สำหรับสตรีใช้ห้อยกับแพรแถบดังกล่าวผูกเป็นรูปแมลงปอ

 การมอบเหรียญ 

 คุณสมบัติของผู้ที่ได้รับ 

 เป็นผู้ที่ช่วยเหลือสนับสนุนการป้องกัน หรือปราบปรามผู้ก่อการร้ายคอมมิวนิสต์ เช่น การบริจาคเงิน สิ่งของ ตลอดจนให้การช่วยเหลือกิจการด้านต่าง ๆ แก่ทางราชการในการป้องกันหรือผู้ก่อการร้ายคอมมิวนิสต์
 เป็นผู้มีความพฤติเรียบร้อย

 การเสนอขอ 
ให้ผู้บังคับบัญชาหน่วยขึ้นตรงต่อผู้อํานวยการป้องกันการ กระทําอันเป็นคอมมิวนิสต์ทั่วไปพิจารณาเสนอขอให้แก่บุคคลผู้มีคุณสมบัติตามข้อ 2 โดยจัดทํา ตามแบบบัญชีที่แนบทายระเบียบนี้เสนอไปยังผู้อํานวยการป้องกันการกระทําอันเป็นคอมมิวนิสต์ทั่วไป

 พิจารณา 
โดยอนุมัติคณะรัฐมนตรีให้ ผู้อํานวยการป้องกันการกระทําอันเป็นคอมมิวนิสต์ทั่วไป แต่งตั้งกรรมการขึ้นคณะหนึ่ง เรียกว่า “คณะกรรมการพิจารณาการขอเหรียญสนองเสรีชน” มีหน้าที่ดําเนินการและพิจารณาบุคคลที่สมควรได้รับเหรียญสนองเสรีชนแล้ว ส่งผลการพิจารณานั้นให้กระทรวงมหาดไทยดําเนินการต่อไป และให้คณะกรรมการนี้มีอํานาจหน้าที่ ติดต่อประสานงานกับกระทรวง, ทบวง, กรม ต่าง ๆ ได้ด้วย

 การมอบ 
ให้กระทรวงมหาดไทย พิจารณาและประกาศ รายชื่อบุคคลที่สมควรได้รับเหรียญสนองเสรีชน และจัดสร้างเหรียญเพื่อมอบให้แก่ผู้ได้รับตามที่ได้ประกาศรายชื่อแล้ว

ผู้ที่ได้รับมอบ
พลตรี สนั่น ขจรประศาสน์
พลเอก วิมล วงศ์วานิช
ปิยะณัฐ วัชราภรณ์
เอนก ทับสุวรรณ
คำรณ ณ ลำพูน
ยิ่งพันธ์ มนะสิการ
เฉลิมพล สนิทวงศ์ชัย
สันติ ชัยวิรัตนะ
สมบูรณ์ จีระมะกร
หม่อมเจ้าสนิทประยูรศักดิ์ รังสิต
จารุลักษณ์กัลยาณี บูรณะนนท์
ท่านผู้หญิง วิจิตรา ธนะรัชต์
สุเทพ เทือกสุบรรณ
เสนาะ เทียนทอง
ชวน หลีกภัย
วันมูหะมัดนอร์ มะทา
เกรียง กัลป์ตินันท์
จุติ ไกรฤกษ์
พลตํารวจเอก ดร.เพรียวพันธ์ ดามาพงศ์
กิตติรัตน์ ณ ระนอง
อำนวย ยศสุข
สุมิตร สุนทรเวช
เทวัญ ลิปตพัลลภ
รังสิมา รอดรัศมี
สุรพงษ์ โตวิจักษณ์ชัยกุล
อดิศร เพียงเกษ
ประยุทธ์ ศิริพานิชย์
ร.ต.ท.ดร.เชาวรินธร์ ลัทธศักดิ์ศิริ (แต่ถูกถอดยศและเรียกคืนเครื่องราชอิสริยาภรณ์ เมื่อวันที่ 15 กันยายน พ.ศ. 2557)
บุญทรง เตริยาภิรมย์
ชัย ชิดชอบ
สมัคร สุนทรเวช
มนตรี พงษ์พานิช
เจริญ คันธวงศ์
กร ทัพพะรังสี
ว่าที่ร้อยตรี ไพโรจน์ สุวรรณฉวี
สุริยะ จึงรุ่งเรืองกิจ
# ซิตีลิงก์
ซิตีลิงก์  เป็นสายการบินราคาประหยัดสัญชาติอินโดนีเซีย โดยมีฐานการบินหลักที่ท่าอากาศยานนานาชาติฮาลิมเปอร์ดานากุสุมาและท่าอากาศยานนานาชาติซูการ์โน-ฮัตตาในจาการ์ตาและท่าอากาศยานนานาชาติจูวันดาในซูราบายา ซิตีลิงก์ให้บริการเที่ยวบินสู่จุดหมายปลายทาง 51 แห่งในเอเชียและโอเชียเนีย

 จุดหมายปลายทาง 
thumb|แอร์บัส เอ320-200ของซิตีลิงก์ที่ท่าอากาศยานนานาชาติลมบก
ณ เดือนมกราคม ค.ศ. 2024 ซิตีลิงก์ให้บริการเที่ยวบินสู่จุดหมายปลายทาง 51 แห่ง
 ฝูงบิน 

 ฝูงบินปัจจุบัน 
ณ เดือนมกราคม ค.ศ. 2024 ซิตีลิงก์มีเครื่องบินประจำการในฝูงบินดังนี้:
+ ฝูงบินของซิตีลิงก์เครื่องบินประจำการคำสั่งซื้อผู้โดยสารหมายเหตุแอร์บัส เอ320-20039—180เครื่องบินเช่าที่เก่ากว่าจะถูกทดแทนด้วยแอร์บัส เอ320นีโอPK-GQI สวมลวดลายย้อนยุคPK-GLZ และ PK-GLW สวมลวดลาย tiket.comแอร์บัส เอ320นีโอ1025180PK-GTF สวมลวดลายพิเศษ เอ320 ลำที่ 50แอร์บัส เอ330-9002—365โอนย้ายคืนแก่การูดาอินโดนีเซียชั่วคราวในปี 2022.เอทีอาร์ 72-600 71270โอนย้ายจากการูดาอินโดนีเซียโบอิง 737-5001—สินค้ารวม5937
ซิตีลิงก์มีอายุฝูงบินเฉลี่ย 9.3 ปี

 ฝูงบินในอดีต 
ซิตีลิงก์เคยให้บริการเครื่องบินดังต่อไปนี้:
+ฝูงบินของซิตีลิงก์ในอดีตเครื่องบินจำนวนเริ่มประจำการปลดประจำการอากาศยานทดแทนหมายเหตุโบอิง 737-3001120042015แอร์บัส เอ320โบอิง 737-400420082014แอร์บัส เอ320โบอิง 737-500320152018แอร์บัส เอ320โอนย้ายจากการูดาอินโดนีเวีย, หนึ่งลำถูกจัดเก็บฟอกเกอร์ 28-3000220012006ไม่มีฟอกเกอร์ 28-4000420012005ไม่มี
# การวิเคราะห์เชิงตัวเลข
การวิเคราะห์เชิงตัวเลข  คือ การศึกษาอัลกอริทึม (algorithms) ที่ใช้การประมาณค่าตัวเลขเมื่อเทียบกับการคำนวณทางสัญลักษณ์ทั่วไป (general symbolic manipulations) เพื่อการวิเคราะห์และแก้ไขปัญหาทางคณิตศาสตร์

ตัวอย่างที่เก่าแก่และรู้จักในระดับสากลคือ หนึ่งในบันทึกโบราณของชาวบาบิโลนบนแผ่นหินจากเยลบาบิ (YBC 7289) ที่ได้มีการประมาณค่าตัวเลขเกี่ยวกับรากที่สอง (square root) ซึ่งมีผลต่อการคำนวณในรูปสามเหลี่ยม อันมีความสำคัญทางด้านดาราศาสตร์ งานไม้และการก่อสร้างThe New Zealand Qualification authority specifically mentions this skill in document 13004 version 2, dated 17 October 2003 titled CARPENTRY THEORY: Demonstrate knowledge of setting out a building
# งูเห่าน้ำ
งูเห่าน้ำ  เป็นสกุลย่อยของงูพิษสกุลหนึ่ง ใช้ชื่อสกุลว่า Boulengerina ในวงศ์งูพิษเขี้ยวหน้า (Elapidae)

คำว่า Boulengerina ที่ใช้เป็นชื่อสกุลนั้น มาจากชื่อของจอร์จ อัลเบิร์ต บุนเลเยอร์ นักสัตววิทยาชาวเบลเยี่ยม-อังกฤษWallach, V., W. Wüster & D. Broadley 2009 In praise of subgenera: taxonomic status of cobras of the genus Naja  Laurenti (Serpentes: Elapidae). Zootaxa 2236: 26-36. http://www.mapress.com/zootaxa/2009/f/zt02236p036.pdf เป็นงูที่มีลักษณะคล้ายกับงูเห่า (Naja spp.) แต่ทว่ากลับมีพฤติกรรมอาศัยอยู่ในน้ำและสะเทินน้ำสะเทินบก 

พบกระจายพันธุ์ในทวีปแอฟริกา ในแอฟริกากลางและแอฟริกาใต้ แบ่งออกได้เป็น 2 ชนิด คือ

งูเห่าน้ำวงแหวน, N. annulata (Buchholz & Peters, 1876) พบกระจายพันธุ์ที่แคเมอรูน, กาบอง, สาธารณรัฐคองโก, สาธารณรัฐประชาธิปไตยคองโก, สาธารณรัฐแอฟริกากลาง, แทนซาเนีย, อิเควทอเรียลกินี, รวันดา, บูรุนดี และแซมเบีย
งูเห่าน้ำคริสตี, N. christyi (Boulenger, 1904) พบกระจายพันธุ์ที่สาธารณรัฐคองโก, สาธารณรัฐประชาธิปไตยคองโก

อนึ่ง สำหรับงูเห่าสกุลนี้ ในบางข้อมูลอาจจะจัดให้เป็นสกุลย่อยของงูเห่าNagy, Z.T., Vidal, N., Vences, M., Branch, W.R., Pauwels, O.S.G., Wink, M., Joger, U., 2005. Molecular systematics of African Colubroidea (Squamata: Serpentes). In: Huber, B.A., Sinclair, B.J., Lampe, K.-H. (Eds.), African Biodiversity: Molecules, Organisms, Ecosystems. Museum Koenig, Bonn, pp. 221–228.
# หุยง่วนเสียว
หุยง่วนเสียว  (?-200) เป็นตัวละครในนวนิยายอิงประวัติศาสตร์ยอดนิยมของจีนเรื่องสามก๊ก 

หุยง่วนเสียวเดิมเป็นผู้ใต้บังคับบัญชาของเตียวก๊ก ซึ่งเป็นนายพลของกองทัพโพกผ้าเหลือง หลังจากกบฏโพกผ้าเหลือง เขาและจิวฉอง ได้นำพวกที่เหลือไปเป็นโจรบนภูเขา ในเจี้ยนอันศกปีที่ 5 (ค.ศ. 200) กวนอูอยู่ที่บ้านของกัวเสียง ลูกชายของกัวเสียงเป็นเพื่อนของหุยง่วนเสียวและเขาแนะนำให้หุยง่วนเสียวขโมยม้าเซ็กเธาว์ของกวนอู หุยง่วนเสียวมาขโมยม้าและเมื่อรู้ว่าเป็นม้าของกวนอู เขาจึงยอมจำนนต่อกวนอูและเขาแนะนำจิวฉองให้กวนอูรู้จัก ในท้ายที่สุด จิวฉองก็กลายเป็นผู้ใต้บังคับบัญชาของกวนอู และหุยง่วนเสียวจัดระเบียบผู้ใต้บังคับบัญชาของเขาและรอเล่าปี่บนภูเขา หลังจากนั้นไม่นาน หุยง่วนเสียวต้องการจะขโมยม้าขาวของจูล่งที่บังเอิญผ่านมา แต่ถูกจูล่งฆ่า 《三国演义》第二十八回　斩蔡阳兄弟释疑　会古城主臣聚义
# งูเห่าอียิปต์
งูเห่าอียิปต์  งูพิษประเภทงูเห่าชนิดหนึ่ง จัดอยู่ในวงศ์งูพิษเขี้ยวหน้า (Elapidae)

ศัพทมูลวิทยา
ชื่อวิทยาศาสตร์ Naja haje คำว่า Naja ที่เป็นชื่อสกุลนั้น มาจากภาษาสันสกฤตอันเป็นภาษาในกลุ่มอินโด-ยูโรเปียน คือ คำว่า "นาคะ" (nāgá;  नाग) ซึ่งหมายถึง "งู" โดยคาโรลัส ลินเนียส และคำว่า haje ที่ใช้เป็นชื่อชนิดนั้น มาจากภาษาอาหรับคำว่า "เฮยา" (hayya; حية) หมายถึง "งูขนาดเล็ก" หรือตามคัมภีร์อัลกุรอานหมายถึง "งูพิษ"

ลักษณะและพฤติกรรม
งูเห่าอียิปต์ มีสีเทา-น้ำตาลและจะพัฒนาไปจนเกือบจะเป็นสีดำเมื่อแก่มากขึ้น งูในวัยอ่อนมีสีเหลืองเหมือนทรายโดยมีแถบลายสีดำบนคอ มีลักษณะเด่นคือ มีแม่เบี้ยที่บริเวณหัว มีหัวขนาดใหญ่ซึ่งหัวจะถูกกดลงด้วยจมูกที่กว้าง รอบคอจะมีแถบลายกว้าง ๆ คอสามารถมีขนาดกว้างได้ถึง 18 เซนติเมตร มีดวงตากลมโตสีดำ งูตัวผู้มีความยาวได้ถึง 1.5–2 เมตร ซึ่งใหญ่กว่างูตัวเมีย

งูเห่าอียิปต์ พบกระจายพันธุ์ทั่วไปในทวีปแอฟริกา ตั้งแต่แอฟริกาเหนือ จนถึงแอ่งคองโก ในแอฟริกากลาง, แอฟริกาตะวันออก และแอฟริกาตะวันตก พบได้ในเคนยาและแทนซาเนีย และคาบสมุทรอาหรับ

งูเห่าอียิปต์ เป็นสัตว์ที่ตื่นตัวและออกหากินในเวลากลางคืน เริ่มตั้งแต่เริ่มพลบค่ำ โดยทำรังในบริเวณกองดินหรือจอมปลวก หรือกระทั่งในท้องทุ่ง ด้วยความที่เป็นสัตว์เลือดเย็น จึงต้องอาบแดดเพื่อรับความอบอุ่นจากแสงแดดในบริเวณที่เป็นที่อยู่อาศัย เพื่อที่จะล่าถอยได้อย่างรวดเร็วเมื่อพบกับอันตราย โดยทั่วไปแล้ว งูเห่าอียิปต์เป็นสัตว์ที่ไม่จู่โจมผู้อื่นก่อนหากไม่ถูกรังควาญหรือยั่วยุก่อน เป็นสัตว์ที่กินสัตว์อื่นเป็นอาหาร เช่น สัตว์ครึ่งบกครึ่งน้ำ, สัตว์เลื้อยคลาน, สัตว์ปีกหรือสัตว์เลี้ยงลูกด้วยนมบางชนิดขนาดเล็ก รวมถึงงูพิษด้วยกันบางชนิดด้วย

ขยายพันธุ์ด้วยการวางไข่ งูตัวเมียจะวางไข่ประมาณ 8 ถึง 20 ฟอง โดยปกติจะวางไข่บนกองดินของจอมปลวก ระยะเวลาการกกไข่อยู่ที่ประมาณ 60 วัน ลูกงูที่เพิ่งออกมาจากไข่จะมีความยาว 20–35 เซนติเมตร และทำการลอกคราบหลังจาก 7 ถึง 12 วัน ลูกงูที่เพิ่งออกมาจากไข่จะเริ่มกินอาหารหลังจากลอกคราบ

ในวัฒนธรรม
งูเห่าอียิปต์ เป็นงูในวงศ์งูพิษเขี้ยวหน้า จึงมีเขี้ยวพิษสองซี่ขนาดใหญ่ฝังตัวอยู่บริเวณด้นหน้าของปาก พร้อมกับในปากประกอบด้วยฟันแหลมคมและขากรรไกรที่แข็งแรง มีพิษร้ายแรงถึงแก่ชีวิต มีฤทธิ์ทำลายระบบประสาท โดยพิษจะโจมตีระบบประสาทส่วนกลาง โดยแผลที่โดนกัดจะมีสองรู การกัดของจะสร้างความเจ็บปวดเป็นอย่างมากแต่รอยกัดจะไม่แสดงถึงอาการบวมน้ำหรือเลือดออกอย่างรุนแรง

ในวัฒนธรรมของอียิปต์โบราณ งูเห่าอียิปต์เป็นสัญลักษณ์ของการเป็นเจ้าแผ่นดิน ดังจะเห็นรูปหัวงูเห่าแผ่แม่เบี้ยปรากฏบนมงกุฎของฟาโรห์ หน้า 75-96, กาฟาฟาโรห์ โดย โรเบิร์ต เดรเพอร์. นิตยสาร Ntional Geographic ฉบับภาษาไทย ฉบับที่ 81: เมษายน 2551และเป็นสัตว์สัญลักษณ์ของเมเรตเซเกอร์ เทพีผู้ปกป้องหุบเขากษัตริย์ ที่มีพระเศียรเป็นรูปงูเห่าอียิปต์ และเชื่อกันว่า เป็นงูเห่าชนิดที่คลีโอพัตราใช้ฆ่าตัวตายอีกด้วย
# งูทับทาง
งูสามเหลี่ยม   เป็นสกุลของงูพิษสกุลหนึ่ง ในวงศ์งูพิษเขี้ยวหน้า (Elapidae) ใช้ชื่อสกุลว่า Bungarus

มีลักษณะเด่นคือ มีลำตัวเป็นสันสามเหลี่ยมชัดเจน ลำตัวยาว อาศัยอยู่ตามพื้นดิน มีเขี้ยวพิษคล้ายกับงูเห่า (Naja spp.) ซึ่งอยู่ในวงศ์เดียวกัน มีต่อมพิษอยู่บริเวณท้ายหัวทั้งสองข้าง พิษมีฤทธิ์มากในทางทำลายระบบประสาท มีอันตรายถึงแก่ชีวิต

มีความยาวโดยเฉลี่ย 1–1.5 เมตร พบใหญ่ที่สุด 2 เมตร แต่ไม่มีตัวใดที่มีความยาวเกิน 4 เมตร  เป็นงูที่กินสัตว์อื่นเป็นอาหาร เช่น งู หรือสัตว์เลื้อยคลานขนาดเล็ก ออกหากินในเวลากลางคืน เมื่อกัดจะไม่มีการแผ่แม่เบี้ยหรือพังพานเหมือนงูเห่า พบกระจายพันธุ์ในเขตร้อนของทวีปเอเชีย เช่น ศรีลังกา, บังกลาเทศ, อินเดีย และเอเชียตะวันออกเฉียงใต้ ไปจนถึงอินโดนีเซีย และบอร์เนียว

งูตัวเมียจะวางไข่ครั้งละ 12–14 ฟอง ในกองหรือเศษซากใบไม้กิ่งไม้ต่าง ๆ จนกว่าไข่จะฟักเป็นตัว

การจำแนก
พบทั้งสิ้น 13 ชนิด เป็นชนิดที่พบในประเทศไทย 3 ชนิด ได้แก่
B. andamanensis 
B. bungaroides 
B. caeruleus (เป็นชนิดต้นแบบ)
B. candidus (งูทับสมิงคลา, งูทับทางขาว)
B. ceylonicus 
B. fasciatus (งูสามเหลี่ยม เป็นชนิดที่ใหญ่ที่สุด โดยพบยาวที่สุดถึง 2.125 เมตร หรือ 6 ฟุต 11.7 นิ้วSmith, Malcolm A. Fauna of British India...Vol III - Serpentes, pages 411 to 413)
B. flaviceps (งูสามเหลี่ยมหัวแดง)
B. lividus 
B. magnimaculatus 
B. multicinctus 
B. niger 
B. sindanus David, Patrick, and Ivan Ineich: Les serpents venimeux du monde: systematique et repartition (2004)
# ปวิช เวียงนนท์
ปวิช เวียงนนท์ (เกิด 27 กรกฎาคม พ.ศ. 2532) ชื่อเล่น แม็ค เป็นนักแสดงและนายแบบชาวไทย ได้เข้าประกวดรายการ M thailand ได้รับรางวัลรองชนะเลิศอันดับ 2 เป็นนักแสดงสังกัดสถานีวิทยุโทรทัศน์ไทยทีวีสีช่อง 3 จบปริญญาตรี คณะศิลปศาสตร์ สาขาวิชาภาษาอังกฤษเพื่อธุรกิจ (Business English) มหาวิทยาลัยอัสสัมชัญ

 ผลงาน 
 ละครโทรทัศน์ 
 ละครโทรทัศน์ทั้งหมดด้านล่างนี้ออกอากาศทางสถานีวิทยุโทรทัศน์ไทยทีวีสีช่อง 3
 พ.ศ.  เรื่อง  บทบาท 2556  หลานสาวนายพล  ต่อบุญ	  ชาติเจ้าพระยา  ยม ยอดเยี่ยม 2558  ชาติเจ้าพระยา 2 (สิงห์สี่แคว) 2559  บุษบาหน้าตลาด  ถมเงิน วงศ์ธรรม 2560  เขี้ยวราชสีห์  ร.ต.อ.ชาตรี เกรียงไกรลาส (ผู้กองชาตรี) 2561  คมแฝก  ร.ต.ท.เพชร ไพบูลย์ (รองเพชร) ข้ามสีทันดร  หมอตาม นักสู้เทวดา  สารวัตรชูเดช จิตติสุวรรณ ชาติเสือพันธุ์มังกร  ร.ต.อ.อภิชาต (รับเชิญ) 2562  ชุมแพ  ร.ต.อ.ไชโย วีระพล (ผู้กองไชโย) หนี้รักในกรงไฟ  เจเจ 2564  มายาเสน่หา  เมธัส รักนิรันดร์จันทรา  โจ นางฟ้าอสูร  เมฆ 2565   เพชฌฆาตจันทร์เจ้า  ร.ต.อ ชาติชายสร้อยสะบันงา  เซียะ อ้อมฟ้าโอบดิน  จัน 2566  ใต้เงาตะวัน  กฤติ เชิญอิสราชัย (รับเชิญ) 2567  ดวงใจเทวพรหม ตอน ขวัญฤทัย  พันตรีภาคพิพัช ธนะศักดิ์ (รับเชิญ) 2568  แผนรักหักคานลุง  เขตชล พยัคฆา (หมึก) 3 สาวโคกอีแร้ง  rowspan = "1"   ก็รักมันปักใจ  รุจน์  ดอกไม้มาเฟีย

 ละครโทรทัศน์ทั้งหมดด้านล่างนีออกอากาศทางช่อง 3 เอสดี
 พ.ศ.  เรื่อง  บทบาท 2560  หมอเทวดา  ร.ต.อ. ชินชาติ สิทธิทรงพล (ผู้กองชินชาติ)
# งูเห่าอินเดีย
งูเห่าอินเดีย หรือ งูเห่าเอเชีย หรือ งูเห่าแว่น  เป็นงูพิษชนิดหนึ่ง จำพวกงูเห่า ในวงศ์งูพิษเขี้ยวหน้า (Elapidae)

งูเห่าอินเดีย ถือว่าเป็นงูเห่าที่มีสายพันธุกรรมใกล้ชิดกับงูเห่าไทย (N. kaouthia) และงูเห่าพ่นพิษสยาม (N. siamensis) ซึ่งเดิม (หรือในบางข้อมูลจัดเป็นชนิดย่อยของกันและกัน) เคยเป็นชนิดเดียวกันมาก่อน  

งูเห่าอินเดีย พบกระจายพันธุ์ทั่วไปในอนุทวีปอินเดียเช่น อินเดีย, ศรีลังกา, บังกลาเทศ, ปากีสถาน และเนปาล มักอาศัยอยู่ตามพื้นที่ราบ, ป่าโปร่ง หรือท้องทุ่ง, ทุ่งนา กินอาหารจำพวกสัตว์ที่มีขนาดเล็ก ได้แก่ หนู, คางคก, กบ, นก เป็นต้น งูเห่าอินเดียจะออกไข่ในช่วงเดือนเมษายน-กรกฎาคม โดยงูตัวเมียมักจะวางไข่ในรูหนู, จอมปลวก หรือเนินดิน เป็นจำนวน 10 ถึง 30 ฟอง มีระยะเวลาฟักไข่ 48 ถึง 69 วัน ปกติงูเห่าอินเดียมีความยาวประมาณ 1.9 เมตร แต่บางตัวก็ยาวมากถึง 2.4 เมตร แต่ค่อนข้างหายาก นอกจากนี้แล้วยังสามารถพบได้ในพื้นที่ ๆ สูงจากระดับน้ำทะเลถึง 2,000 เมตร (ประมาณ 6,600 ฟุต)Asiatic Naja . Biology.bangor.ac.uk (2001-10-09). Retrieved on 2013-01-03.Whitaker, Romulus; Captain, Ashok (2004). Snakes of India: The Field Guide. Chennai, India: Draco Books. ISBN 81-901873-0-9.
thumb|left|150px|พังพานที่ดูเหมือนแว่นตาของงูเห่าอินเดีย ที่ตามความเชื่อของศาสนาฮินดูว่าเป็นรอยเท้าของพระกฤษณะ
thumb|left|150px|หมองูเป่าปี่เรียกงูออกจากตะกร้า
ลักษณะพิเศษของงูเห่าอินเดีย คือ บริเวณด้านหลังของแม่เบี้ยมีรูปวงกลมสองวงที่เชื่อมต่อกันด้วยเส้นโค้งคล้ายรูปแว่นตา ชาวฮินดูเชื่อว่าเป็นรูปรอยเท้าของพระกฤษณะที่ทรงฟ้อนรำอยู่บนหัวของงูตามปกรณัมการปราบพญานาคนามว่ากาลียะReptiles of Pakistan . Wildlifeofpakistan.com. Retrieved on 2013-01-03.

งูเห่าอินเดีย  แม้จะไม่ใช่งูที่มีพิษร้ายแรงที่สุดในโลก แต่พิษของงูเห่าอินเดียก็อาจทำให้เป็นอัมพาต หรืออาจนำไปสู่ทางเดินหายใจล้มเหลวหรือหัวใจวายได้ และจากการศึกษาพบว่า ในแต่ละปีมีประชากรโลกราว 2,000,000 คน ถูกพิษร้ายจากงูเห่าอินเดีย และในจำนวนนี้ประมาณ 50,000 คน ที่ต้องเสียชีวิตจากพิษของงูเห่าอินเดีย จนถูกจัดอันดับให้เป็นหนึ่งในสี่งูพิษที่ร้ายแรงที่สุดที่พบได้ในประเทศอินเดีย และถือเป็นอันดับหนึ่งของงูที่กัดมนุษย์มากที่สุดในอินเดียด้วย

แม้ว่าจะมีอันตราย แต่ทว่าในวัฒนธรรมอินเดียที่นับถือศาสนาฮินดูเป็นหลัก งูเห่าอินเดียได้รับการนับถือและมีความเชื่อต่าง ๆ มากมาย นอกจากรูปรอยบนแม่เบี้ย ที่เชื่อว่าเป็นรอยประทับของพระกฤษณะแล้ว ยังเชื่อว่าเป็นงูที่พันรอบพระศอของพระศิวะ หนึ่งในเทพเจ้าสูงสุด หรือตรีมูรติอีกด้วย จนมีงานเทศกาลบูชางู ที่เรียกว่า "นาคปัญจมี" (เทวนาครี: नाग पंचमी) เป็นเทศกาลประจำปีที่จัดขึ้นทุกปีในช่วงวันขึ้นห้าค่ำ ในเดือนศราวัน หรือราวเดือนกรกฎาคมหรือสิงหาคมตามปฏิทินฮินดู โดยรัฐที่มีเทศกาลนี้ขึ้นชื่อ ได้แก่ รัฐเบงกอล, รัฐมหาราษฏระ ทางภาคใต้และภาคตะวันตกของอินเดีย 

นอกจากนี้แล้ว ยังเป็นงูเห่าที่มีการละเล่นโดยหมองู โดยจะเป่าปี่หลอกล่องูให้เลื้อยออกมาจากตะกร้าหรือภาชนะที่ใส่อีกด้วย หรือจัดการต่อสู้กับพังพอนPrevention of Cruelty to Animals Act 1960. indialawinfo.com